CELEX: 52021DP0270
Language: da
Date: 2021-06-08 00:00:00
Title: Europa-Parlamentets afgørelse om ikke at gøre indsigelse mod Kommissionens delegerede forordning af 6. maj 2021 om forlængelse af den overgangsperiode, der er omhandlet i artikel 89, stk. 1, første afsnit, i Europa-Parlamentets og Rådets forordning (EU) nr. 648/2012 (C(2021)3114 — 2021/2680(DEA))

8.2.2022   
            
            
               DA
            
            
               Den Europæiske Unions Tidende
            
            
               C 67/183
            
         
      P9_TA(2021)0270
      Afgørelse om ikke at gøre indsigelse mod en delegeret retsakt: forlængelse af den overgangsperiode, der er omhandlet i artikel 89, stk. 1, første afsnit, i forordning (EU) nr. 648/2012
      Europa-Parlamentets afgørelse om ikke at gøre indsigelse mod Kommissionens delegerede forordning af 6. maj 2021 om forlængelse af den overgangsperiode, der er omhandlet i artikel 89, stk. 1, første afsnit, i Europa-Parlamentets og Rådets forordning (EU) nr. 648/2012 (C(2021)3114 — 2021/2680(DEA))
      (2022/C 67/28)
      
         Europa-Parlamentet,
      
                  —
               
               
                  der henviser til Kommissionens delegerede forordning (C(2021)3114),
               
            
                  —
               
               
                  der henviser til Kommissionens skrivelse af 12. maj 2021, hvori den anmoder Parlamentet om at erklære, at det ikke vil gøre indsigelse mod den delegerede forordning,
               
            
                  —
               
               
                  der henviser til skrivelse af 3. juni 2021 fra Økonomi- og Valutaudvalget til Udvalgsformandskonferencens formand,
               
            
                  —
               
               
                  der henviser til artikel 290 i traktaten om Den Europæiske Unions funktionsmåde,
               
            
                  —
               
               
                  der henviser til Europa-Parlamentets og Rådets forordning (EU) nr. 648/2012 af 4. juli 2012 om OTC-derivater, centrale modparter og transaktionsregistre (1), særlig artikel 85, stk. 2, og artikel 82, stk. 6,
               
            
                  —
               
               
                  der henviser til forretningsordenens artikel 111, stk. 6,
               
            
                  —
               
               
                  der henviser til henstilling til afgørelse fra Økonomi- og Valutaudvalget,
               
            
                  —
               
               
                  der henviser til, at der ikke er gjort indsigelse inden for den frist, der er fastsat i forretningsordenens artikel 111, stk. 6, tredje og fjerde led, og som udløb den 8. juni 2021,
               
            
                  A.
               
               
                  der henviser til, at i henhold til artikel 89, stk. 1, i forordning (EU) nr. 648/2012 finder den i artikel 4 i nævnte forordning fastsatte clearingforpligtelse i en overgangsperiode indtil 18. juni 2021 ikke anvendelse på OTC-derivataftaler, der ved objektiv måling kan godtgøres at reducere investeringsrisici, der er direkte forbundet med den finansielle solvens for pensionsordninger, samt på enheder, der er etableret med det formål at yde kompensation til medlemmer af pensionsordninger i tilfælde af misligholdelse; der henviser til, at denne overgangsperiode blev indført for at undgå de skadelige virkninger af central clearing af derivataftaler for fremtidige pensionisters pensionsydelser og for at give tid til at udvikle levedygtige tekniske løsninger for pensionsordningers overførsel af kontant og ikkekontant sikkerhed som variationsmarginer;
               
            
                  B.
               
               
                  der henviser til, at Kommissionen i henhold til artikel 85, stk. 2, tredje afsnit, i forordning (EU) nr. 648/2012 tillægges beføjelse til at forlænge overgangsperioden to gange, hver gang med et år, hvis Kommissionen konkluderer, at der endnu ikke er udviklet nogen levedygtig teknisk løsning, og at de skadelige virkninger af central clearing af derivataftaler for fremtidige pensionisters pensionsydelserne er uforandret;
               
            
                  C.
               
               
                  der henviser til, at Den Europæiske Værdipapir- og Markedstilsynsmyndighed (ESMA) i sin rapport fra december 2020 anbefalede Kommissionen at forlænge fritagelsen med et år og dermed give CCP'er yderligere tid til at finjustere deres adgangsmodeller, så de bliver mere bredt tilgængelige for pensionsordninger, og samtidig undgå en situation, hvor der indføres en clearingforpligtelse for pensionsordninger i kølvandet på covid-19-markedsdynamikken;
               
            
                  D.
               
               
                  der henviser til, at Kommissionen under hensyntagen til ESMA's rapport er af den opfattelse, at det er nødvendigt at forlænge overgangsperioden med et år, for at de påtænkte løsninger kan modnes og finjusteres yderligere;
               
            
                  E.
               
               
                  der henviser til, at Kommissionen derfor har vedtaget den delegerede forordning, som forlænger overgangsperioden indtil den 18. juni 2022;
               
            
                  F.
               
               
                  der henviser til, at den delegerede forordning bør træde i kraft hurtigst muligt for at give pensionsordninger i Unionen den sikkerhed, de har brug for i forbindelse med den centrale clearingundtagelse;
               
            
               
                  1.
               
               
                  erklærer, at det ikke gør indsigelse mod den delegerede forordning;
               
            
               
                  2.
               
               
                  pålægger sin formand at sende denne afgørelse til Rådet og Kommissionen.
               
            
         (1)  EUT L 201 af 27.7.2012, s. 1.